14/03/2011 | Administración LocalMunicipal
Teo
Subvencións para o fomento do asociacionismo e a participación cidadá polas actividades realizadas en 2010

A Xunta de Goberno Local, en sesión celebrada o 21.02.2011, adoptou, entre outros, o seguinte acordo: 1º.-Aprobar as Bases da Convocatoria de Subvencións para o fomento do asociacionismo e a participación cidadá polas actividades realizadas no ano 2010.2º.- Proceder á súa exposición pública mediante edicto no Boletín Oficial da Provincia e no Taboleiro de Edictos do Concello. Teo, 28 de febreiro de 2011 O alcalde Martiño Noriega Sánchez O Concello de Teo, a través da área de Participación Veciñal, realiza a presente convocatoria pública en réxime de concorrencia competitiva coa finalidade de fomentar e consolidar o asociacionismo veciñal e a participación cidadá mediante un programa de subvencións que conTribúa ao fortalecemento do tecido social expresado a través das asociacións veciñais que operan no ámbito do movemento veciñal. O importe total destas subvencións será de 6.000 euros, que serán librados con cargo á partida orzamentaria 924/480. As solicitudes para este programa implican a aceptación libre por parte das asociacións do compromiso de promover no seo das súas actividades estilos democráticos de participación favorecendo a pluralidade e a integración dos seus asociados así como de implicarse activamente na procura de mellores condicións para o desenvolvemento, no ámbito das súas competencias, das relacións dos seus asociados coas administracións públicas, en especial a municipal. Poderán solicitar subvencións e ser beneficiarias das mesmas, as asociacións veciñais debidamente inscritas no Rexistro Municipal de Asociacións que reúnan os seguintes requisitos: a) Que teñan a súa sede social no termo municipal de Teo b) Que consonte aos seus estatutos ou normas reguladoras, teñan obxectivos e finalidades coincidentes cos establecidos nas presentes bases. c) Que se atopen ao corrente das súas obrigas fiscais co Concello de Teo, coa Facenda Pública estatal e autonómica e coa Seguridade Social. d) Que teñan debidamente xustificadas en tempo e forma axudas outorgadas nesta área polo Concello de Teo no ano anterior, no caso de que lles foran concedidas. Poderán ser obxecto de subvención os gastos debidamente xustificados, realizados polas asociacions solicitantes ao longo do ano 2010 derivados dos seguintes conceptos: 1) Os gastos correntes habituais: a) Gastos de oficina (papeleria, teléfono, luz, internet, auga, seguros…) b) Gastos de imprenta derivados da edición de carteis publicitarios das súas actividades, edición de boletins informativos, etc., agás aqueles que teñan como finalidade principal intencións propagandísticas de carácter político, doutrinal ou confesional. c) Gastos derivados da xeneracion de envios postais relacionados coa súa actividade principal.2) Os gastos derivados da realización de actos sociais a) Honorarios de conferenciantes ou outros profesionais que ocasionalmente participaran nas actividades sociais. b) Gastos derivados da celebración de actos de convivencia veciñal, tales como magostos, nadal, entroido, etc., sempre que non se tivesen recibidas outras axudas municipais por estos conceptos 3) Os gastos extraordinarios derivados da conservación e reparación da sede social a) Obras destinadas á reparación e mantemento de cubertas, pintura, cerramentos exteriores e interiores, impermeabilización, pavimentación e illamento térmico das sedes sociais, sempre que non se tivesen recibido outras axudas municipais no mesmo exercicio para estos fins b) Traballos de electricidade e fontanería que teñan como finalidade o mantenemento ou mellora das instalacións da sede social 4) Outros gastos derivados da súa actividade que non supoñan a adquisición de bens inventariables nin a realización de gastos suntuarios. As solicitudes, dirixidas á Concellería de Desenvolvemento Local, Transportes, Turismo, Emprego e Participación Veciñal, presentaranse no Rexistro Xeral do Concello, no prazo máximo de 20 días naturais, contados dende o dia seguinte ó da publicación destas bases no Boletín Oficial da Provincia. A convocatoria farase pública no taboleiro de anuncios do Concello. As solicitudes serán formuladas mediante a cumprimentación do modelo normalizado (Anexo I), asinado polo representante da asociación, que se facilitará no Rexistro Xeral do Concello, que deberá ir acompañada pola seguinte documentación: 1) Con carácter xeral a) Relación nominal dos asociados, que deberán ter asimesmo a condición de empadroados no concello de Teo, o que será comprobado de oficio polo departamento municipal correspondente, excluíndose do censo de asociados aos que non cumpran este requisito. b) Copia cotexada do C. I. F. c) Memoria de actividades desenvolvidas pola asociación ao longo do ano 2010. d) Memoria económica detallada do ano 2010, con especificación de ingresos e gastos relacionados cos epígrafes destas bases para os que se solicita subvención. e) Certificación bancaria do número de conta en que serían abonados os pagamentos. f) Declaración xurada do solicitante de non estar incurso en ninguna das causas de prohibición de percepción de subvencións ou axudas públicas mencionadas no artigo 13 da Lei 38/2003. g) Declaración de axudas e/ou subvencións públicas de calquera natureza que teñan solicitadas ou percibidas no ano 2010 para as mesmas finalidades previstas nestas bases, con indicación da súa contía.2) Para a xustificación de gastos: a) Copia cotexada de cada unha das facturas acreditativas do gasto, expedidas conforme á lexislación vixente e con expresión do I. V. E. b) No caso de gastos relacionados con actividades de imprenta e comunicación, deberá aportarse, ademáis, a cartelería, boletins informativos, notas de prensa, facturas postais etc. c) Para o caso de gastos relacionados con traballos de mantemento e mellora das instalacións da sede social, memoria detallada dos traballos realizados, o seu orzamento e xustificación da súa necesidade. d) Para outros gastos derivados da súa actividade, explicación detallada da súa natureza e necesidade do gasto realizado. As deficiencias na solicitude e as omisións de documentación xustificativa esixible, deberán ser enmendadas no prazo máximo de dez dias naturais a contar dende a data do seu requerimento, considerándose desistidas aquelas solicitudes que transcurrido este tempo non fosen suficientemente xustificadas, procedendose ao aquivo da mesma sen máis trámite. As subvencións obxecto desta convocatoria e reguladas polas presentes Bases o son en réxime de concorrencia competitiva, polo que as solicitudes recibidas en tempo e forma aceptables serán avaliadas consonte aos criterios que de seguido se sinalan: 1) Número de socios censados no Concello de Teo. Máximo 10 puntos. a) Máis de 150 ………. 10 Puntos b) Ata 150 ……………. 9 Puntos c) Ata 125 ……………. 8 Puntos d) Ata 100 ……………. 7 Puntos e) Ata 75 ……………. 6 Puntos f) Ata 50 ……………. 5 Puntos 2) Gastos correntes. Máximo 10 puntos a) Gastos de imprenta superiores a 300 euros 4 Puntos b) Gastos material de oficina: 3 Puntos c) Gastos suministros básicos (luz, auga, teléfono) 2 Puntos d) Gastos comunicación postal: 1 Punto 3) Gastos derivados da celebración de actos sociais. Máximo 6 puntos a) Honorarios de monitores e/ou conferenciantes: 3 Puntos b) Gastos celebración actos sociais: 3 Puntos 4) Gastos derivados da realización de obras destinadas ao mantenemento das instalacións sociais. Máximo 6 puntos a) Gastos extraordinarios destinados á conservación das instalacións sociais: 4 Puntos b) Gastos derivados da subsanación de avarias ou desperfectos ocasionais: 2 Puntos c) 5) Outros gastos: máximo 2 Puntos Non terán a condición de subvencionables os gastos de comidas, calesquera que fosen as circunstancias en que produciran nin as viaxes, agás as estrictamente realizadas con motivo de xestións directamente relacionadas cos fins sociais da asociación solicitante e debidamente xustificadas. O importe máximo das subvencións acadadas por cada unha das asociacións solicitantes estará limitado ao importe correspondente ao 70% do orzamento xustificado para o ano obxecto desta convocatoria. A competencia da instrucción do procedemento de concesión correspóndelle a un auxiliar base do departamento de Deportes quen poderá realizar de oficio cantas actuacións estime necesarias para a determinación, coñecemento e comprobación dos datos en virtude dos cales se deberá formular a proposta de resolución. Será o encargado de solicitar as documentacións ou informacións necesarias para subsanar as deficiencias detectadas nas solicitudes e de emitir informe de cada unha das solicitudes recibidas, no que se fará constar: · Nome da asociación e contía máxima da subvención á que opta. · Se está ou non completa a documentación do expediente, con indicación da data de finalización do prazo de presentación, no seu caso. · Se a petición se axusta aos criterios previstos na convocatoria, con indicación expresa de aqueles requisitos que no cumpra, de ser o caso. Para os efectos previstos no artigo 22.1 da LXS, o órgano competente para a proposta da concesión estará composto polo concelleiro de Desenvolvemento Local, Transportes, Turismo, Emprego e Participación Veciñal, que o presidirá, a concelleira de Educación e Benestar e un membro do Departamento de Cultura do concello, que actuará como secretario da Comisión de Valoración así constituida. Esta comisión elevará una proposta de concesión á Xunta de Goberno Local, previo informe da Intervención Municipal. A Xunta de Goberno Local será o órgano competente para a adopción do acordo definitivo de concesión das subvencións, que deberá ser tomado no prazo máximo de 30 días dende a data de elevación da proposta pola Comisión de Valoración. Este acordo esgotará a vía administrativa. A resolución das subvencións será notificada individualmente a cada unha das asociacións solicitantes e publicarase no Taboleiro de Anuncios do Concello, indicando a puntuación obtida por cada unha das solicitudes, o importe da subvención concedida por este procedemento ou os motivos da súa denegación. Para o abono do importe das subvencións económicas concedidas, será imprescindible ter acreditado suficientemente o pago efectivo das facturas e gastos incluídos na solicitude formulada, con indicación do NIF ou CIF das persoas, empresas ou entidades perceptoras dos pagos e o IVE satisfeito, mediante a presentación das facturas correspondentes con constancia expresa e suficiente do seu abonamento efectivo ou xustificante da transferencia bancaria, no seu caso. De ser precisa a documentación citada anteriormente, ésta deberá ser presentada, a requerimento da concellaría convocante, no prazo máximo de quince días naturais a contar dende a data da súa notificación. Sen prexuizo do disposto na normativa xeral e nas Bases de Execución do Orzamento Municipal en materia de subvencións, os perceptores destas subvención veranse na obriga de devolver as cantidades percibidas no suposto de que incumpran algunha das condicións das bases recollidas na presente normativa. Nos aspectos non contemplados nestas bases, estarase ao disposto na normativa xeral reguladora de subvencións, en especial a Lei 38/2003, de 17 de novembro, xeral de subvencións. O que se fai público aos efectos de apertura do prazo de presentación de solicitudes por parte das asociacións veciñais interesadas nas condicións expresadas polas presentes Bases. Teo, 17 de febreiro de 2011 O alcalde Martiño Noriega Sánchez D./Dona.…………………………………………………, con D. N. I.…………………, Presidente/a da Asociación …………………………………………………. Declaro que: Acepto expresamente as bases desta convotaria de subvención Que a entidade por min representada cumpre todos e cada un dos requisitos da presente convocatoria. Que os datos que constan nesta solicitude e nos documentos que se achegan son certos. Teo, ………. de …………………. de 2011 Sinatura do representante